Vidar Magnussen

Vidar Magnussen (født 6. desember 1977) er en norsk skuespiller, komiker og manusforfatter fra Bergen.

Bakgrunn og virke 
Han er utdannet ved The Webber Douglas Academy of Dramatic Arts i London (2000–2004). 

Hans første norske teaterrolle var som Jørgen Tesman i Ibsens Hedda Gabler (Riksteatret 2006). Siden har han blant annet hatt roller i Panikk i kulissene (2008), Farlige Forbindelser (2008), Les Misérables (2008), Rett i lommen (2009), Mascarade (2010), Jungelboken (2010) og La Cage aux Folles (2011) på Den Nationale Scene, og Tida og Rommet (2011), Jungelboka (2012), Felix' Fantastiske Orkester (2012), Norge-Brasil (2012) og Hamlet (2014) på Det Norske Teatret.

Magnussen mottok Heddaprisen 2014 i klassen for beste mannlige skuespiller for sin rolle som seremonimesteren i Shockheaded Peter. I 2010 vant han Komiprisen i klassen for årets gjennombrudd for sin opptreden i forestillingen Mascarade på Den Nationale Scene, og han fikk den bergenske Pernillestatuetten 2010 for sin medvirkning i Jungelboken samme sted. Han har hatt flere TV-roller, blant annet i komedie-kortfilmen Plassmangel (2003), og humorserien Halvseint (2007). I 2013 deltok han i underholdningsprogrammet Underholdningsavdelingen og situasjonskomedien Side om side på NRK. I desember 2016 startet NRKs julekalender Snøfall, hvor Magnussen spiller rollen som Ole Winter, julenissens sekretær. Magnussen står bak og spiller hovedrollen i TV-serien Magnus, som hadde premiere på NRK1 i januar 2019. i 2023 stilte han som modell i Portrettmesterskapet.

Referanser

Eksterne lenker 
 
 

Vinnere av Heddaprisen
Norske skuespillere
Norske forfattere
Personer fra Bergen kommune